
Д О Г О В О Р
№ ........................./........................................... 2026 г.

/поставя се от издателството/

Днес, ................................, в гр. София  между:
........................................................................................., с ЕИК по БУЛСТАТ ................................., със седалище и  адрес на управление ....................................................................................................., представлявано от ............................................................................................................., на длъжност ........................................., наричано по-долу ВЪЗЛОЖИТЕЛ, от една страна, и
„Нова звезда 2000“ ЕООД,  със седалище гр. София, ул. “Цар Иван Асен ІІ” № 1, вх. Б, ет. 3, с ЕИК 121768602, представлявано от Николай Иванов - Управител, наричан по-долу ИЗПЪЛНИТЕЛ, от друга страна, на основание ПМС № 79 от 2016 г. и ПМС №107 от 22.06.2018 г. се сключи настоящият договор за следното:
I. ПРЕДМЕТ НА ДОГОВОРА
Чл. 1. (1) Възложителят възлага, а Изпълнителят приема да достави учебници, описани по заглавия и брой в заявка, която е неразделна част от договора.
(2) Фактурираните количества (заглавие и брой) трябва да съответстват на количествата, посочени от Възложителя в заявката.
II. ЦЕНИ И НАЧИН НА ПЛАЩАНЕ

Чл. 2. (1) За точно изпълнение на възложеното Възложителят дължи на Изпълнителя цена за учебници ................................................................................................... евро с ДДС съгласно приложената заявка и ценоразписа на издателството, обявен на интернет адрес www.novazvezda.com.
(2) Плащане на учебниците се извършва в срок от 10 дни след изпълнение на доставката с платежно нареждане с текст „Съгласно договор с №...“ и посочен БУЛСТАТ на Възложителя в основанието за плащане. 
(3) Плащането по ал. 2 се извършва по следната банкова сметка:


IBAN: BG88UBBS81551082716817 


BIC: UBBSBGSF 


Банка ОББ

(4) Транспортните разходи са за сметка на Изпълнителя.
III. СРОК И МЯСТО ЗА ИЗПЪЛНЕНИЕ

Чл. 3. Срокът за изпълнение е до 04.09.2026 г.

Чл. 4. Мястото на изпълнение на поръчката е адресът на Възложителя.
IV. ПРАВА И ЗАДЪЛЖЕНИЯ НА СТРАНИТЕ
Чл. 5. Изпълнителят е длъжен да достави учебниците, предмет на този договор, в съответствие със заявката на Възложителя в уговорените срокове при точно спазване на броя, качеството и вида на учебниците.
Чл. 6. Изпълнителят има право при точно изпълнение на задълженията си да получи уговореното възнаграждение в пълен размер.
Чл. 7. Рискът от случайно погиване или повреждане на учебниците преминава върху Възложителя от момента на предаване, установено с протокол за доставка.
Чл. 8. Възложителят има право да изиска от Изпълнителя да достави учебниците, предмет на този договор, без отклонения от договореното.
Чл. 9. Възложителят е длъжен да заплати уговорената цена съобразно клаузите на настоящия договор.

V. ПРИЕМАНЕ НА ДОСТАВКАТА
Чл. 10. Приемането се извършва от представител на Възложителя, който проверява количеството и видимото качество на доставените учебници в присъствието на представител на Изпълнителя, за което от представителите на Изпълнителя и Възложителя се подписва и подпечатва протокол за доставка, неразделна част от този договор.
Чл. 11. Възложителят има право да уведоми Изпълнителя за забелязани отклонения от съдържанието, дефектни коли или други установени недостатъци.
Чл. 12. В случаите по чл. 11. Възложителят има право да поиска замяна на негодните или с недостатъци екземпляри с такива, отговарящи на уговорените изисквания, като посочи и срок за това.

VI. ГАРАНЦИИ. ОТГОВОРНОСТ ПРИ НЕИЗПЪЛНЕНИЕ И САНКЦИИ
Чл. 13. Ако Изпълнителят по своя вина не достави част или цялото количество учебници в срока по чл. 3, Възложителят има право на неустойка в размер на 0,1% от стойността на недоставеното количество за всеки ден закъснение до датата на действителната доставка. 
Чл. 14. (1) Ако Възложителят просрочи плащанията по този договор, дължи неустойка на Изпълнителя в размер на 0,1% от стойността на договора за всеки просрочен ден.
(2) В случай на неприемане в срок на поръчаните учебници от страна на Възложителя той дължи неустойка в размер на 3% за всеки ден забавяне на приемането.
Чл. 15. В случай че при констатирани недостатъци Изпълнителят не ги отстрани в уговорения срок, Възложителят има право на неустойка в размер на 0,1% от цената на изпълненото с недостатъци количество за всеки просрочен ден.
VII. ДРУГИ УСЛОВИЯ

Чл. 16. Погрешно преведени суми от страна на Възложителя се възстановяват от Изпълнителя в срок от 30 (тридесет) дни.
Чл. 17. За кореспонденция с Изпълнителя се използва следният адрес: гр. София, ул. “Река Осъм” № 3.
Чл. 18. Настоящият договор не подлежи на изменение или допълнение, освен в писмена форма с подписите на двете страни. 
Чл. 19. За неуредените с настоящия договор въпроси се прилагат разпоредбите на ЗЗД, ЗОП и действащото законодателство на Република България.
Чл. 20. Спорове, възникнали в хода на изпълнението на договора, се решават с писмени споразумения между страните. При непостигане на съгласие спорът се решава от съда по реда на ГПК.
Неразделна част от този договор е Заявка за учебници за 7 клас за учебната 2026/2027 година.
Договорът влиза в сила от датата на подписването му и се съставя в три еднообразни екземпляра – два за Възложителя и един за Изпълнителя.

ВЪЗЛОЖИТЕЛ:



ИЗПЪЛНИТЕЛ:

